text: Røver med machete anholdt
  25 august 2011 kl. 08.04
  Et godt signalement førte til en hurtig opklaring af et røveri i videokiosken i Ribes centrum. Den anholdte har tilstået.  
  Med en machete - en meget lang, bredbladet junglekniv - truede en røver sig til nogle tusinde kroner i en video-kiosk i Ribe onsdag.
  Røveriet skete kl. 16.49. Røveren, der beskrives som dansker, truede sig til penge ved at true med den lange bredbladede kniv, som kaldes em machete. Efter røveriet forsvandt han ad Dagmargade - og kørte væk på en sort Vespa-knallert.
  
  Godt signalement
  Politiet har fået et godt signalement af røveren - og har en fornemmelse af, hvem det kan væres. Han blev bl.a. beskrevet som robust bygget. Det blev nærmere beskrevet som ikke fed og ikke bodybuildertype. 
  Røveren bar en maske, men vidnet har noteret at han have blå øjne. Han var iført en sort jakke og slidte jeans. Vidnet så også, at røveren var tatoveret på hænderne - og bar to ringe på højre hånd.
  